मेड़ता में श्री बलदेव पशु मेला 28 मार्च से होगा शुरू
भास्कर संवाददाता | मेड़ता सिटी
मेड़तामें हर साल भरने वाले ऐतिहासिक श्री बलदेव पशु मेला की प्रथम बैठक शुक्रवार को पालिका सभागार में अति. जिला कलेक्टर नागौर चंदगी राम झांझरिया की अध्यक्षता में हुई। इसमें मेला तिथियों की घोषणा के साथ ही मेला व्यवस्थाओं को लेकर विचार-विमर्श कर दिशा-निर्देश दिए गए। मेले का शुभारंभ 28 मार्च को ध्वजारोहण के साथ समारोहपूर्वक होगा। एडीएम ने कहा कि मेला में आने वाले पशुपालकों, मेलार्थियों को किसी तरह की कोई परेशानी नहीं आए उसको लेकर माकूल व्यवस्था के प्रबंध करे। साथ ही उन्होंने पानी, बिजली, साफ-सफाई, कानून व्यवस्था, मेले में होने वाले सांस्कृतिक कार्यक्रमों को लेकर चर्चा कर संबंधित अधिकारियों को दिशा-निर्देश दिए। पशुपालन विभाग नागौर संयुक्त निदेशक डॉ. तेजाराम ने बताया कि मेला 28 मार्च से 11 अप्रैल तक आयोजित किया जाएगा। बैठक में मेड़ता एसडीएम हीरालाल मीणा ने तैयारियों पर नजर रखने और उसे समय पर पूरे करने के निर्देश दिए। इस दौरान थानाधिकारी तुलसीराम प्रजापति, पालिका उपाध्यक्ष रामसुख चौधरी मुंशी, अधिशासी अधिकारी भोमाराम सैनी, अधिशासी अभियंता बस्तीराम डिडेल सानिवि, क्षेत्रीय वन अधिकारी दौलतराम गोदारा, खंड मुख्य चिकित्सा अधिकारी डॉ. सुशील दिवाकर, यातायात सहायक पुलिस उप निरीक्षक रामकुमार गिला, पशुपालन विभाग मेड़ता नोडल प्रभारी डॉ. हरिराम कड़वासरा, लक्ष्मणसिंह नागौर, सहायक अभियंता पूनाराम जाट, कनिष्ठ अभियंता हेमलता भोजवानी, पटवारी सियाराम, पार्षद दशरथ सारस्वत आदि ने भी विचार रखे।
मेड़ता सिटी. पशु मेले की तैयारियों को लेकर बैठक में चर्चा करते अधिकारी।
hin_Deva kas_Deva hin_Deva hin_Deva